Viljams Meisijs
Viljams Hols Meisijs jaunākais (angļu: William Hall Macy Jr.; dzimis 1950. gada 13. martā) ir amerikāņu aktieris. Kļuvis pazīstams ar lomām vairākās neatkarīgajās filmās. Pazīstams ar lomām tādās filmās kā "Fārgo" (1996), "Prezidenta lidmašīna" (Air Force One, 1997), "Naktis bugi stilā" (1997), "Magnolija" (1999), "Dzīve aiz kadra" (2000), "Juras laikmeta parks 3" (Jurassic Park III, 2001), "Biskvīts" (Seabiscuit, 2003), "Spartietis" (2004), "Mobilais" (2004), "Smēķēt atļauts" (2005), "Ielu advokāts" (2011), "Sesijas" (2012) un " Istaba" (2015). Meisijs ir saņēmis divas Emmy balvas un četras Ekrāna aktieru ģildes balvas. Par lomu filmā "Fārgo" viņš nominēts Amerikas Kinoakadēmijas balvai kategorijā "Labākais aktieris otrā plāna lomā". No 2011. līdz 2021. gadam piedalījies seriālā Shameless.